

*Dwa M yo ak Libète M yo: SS.7.CG.3.6*

***Vote Dwa yo***

**LEKTI #3**

***SS.7.CG.3.6 Eksplikasyon pou Kritè Referans 3****:* Elèv yo pral egzamine kòman amandman sa yo te ogmante patisipasyon nan pwosesis politik la.

**13yèm Amandman** an:Yo te konsidere esklav yo kòm byen. Yo pa te konsidere yo kòm sitwayen, se poutèt sa yo pa te kapab vote. Byenke amandman sa pa te bay yo plis dwa pou yo vote, li te bay esklav yo libète yo epi li te yon premye etap enpòtan anvè dwa pou ansyen ekslav yo vote.

**14yèm Amandman** an:Amandman sa a te deklare ke nenpòt moun ki te yon esklav lè yo te fèt te yon sitwayen Ameriken. Li te deklare tou gouvènman eta yo pa te kapab adopte lwa yo ki limite dwa sitwayen Ameriken yo. Pou fini, li te agrandi dwa pou vote pou tout gason ki nan laj 21 lane ak plis.

**15yèm Amandman** an:Amandman sa a te pwoteje dwa pou tout gason ki gen plis pase 21 lane vote. Li te ranfòse 14yèm Amandman an.

**19yèm Amandman** an:Yo pa te kapab itilize jennda yon moun (sa vle di lefèt ke yon moun se yon gason oswa yon fanm) kòm yon rezon pou refize **sifraj**, oswa dwa pou vote. Amandman sa a te deklare ke gouvènman eta ak gouvènman federal la pa te kapab anpeche fanm yo vote.

**24yèm Amandman** an:Anvan 24yèm Amandman an, anpil eta te eseye fè moun peye lajan (yon **taks elektoral**) pou kite yo vote. Sa te souvan anpeche moun minorite yo (sitou Afwo-Ameriken yo ki nan eta ki te ansyènman esklavajis yo) oswa moun pòv yo vote. Ratifikasyon 24yèm Amandman an te pèmèt plis moun minorite ak moun pòv yo vote paske l te rann taks elektoral yo **pa konstitisyonèl**.

**26yèm Amandman** an, ke yo te ratifye an 1971 lan, te deklare ke tout sitwayen Ameriken ki gen 18 lane oswa plis te ka vote. Anvan 1971, gouvènman federal la ak kèk eta te otorize sèlman moun ki gen 21 lane oswa plis vote.

**13yèm Amandman** - yon amandman yo te ajoute nan Konstitisyon Etazini an ki te tabli ke esklavaj pa konstitisyonèl nan Etazini

**14yèm Amandman** - yon amandman ki nan Konstitisyon Etazini an ki defini sitwayènte, ki akòde ansyen esklav yo sitwayènte epi ki defini moun ki ka vote se gason ki gen omwen 21 lane

**15yèm Amandman** - yon amandman yo te ajoute nan Konstitisyon Etazini an ki te rann li ilegal pou gouvènman federal la oswa gouvènman eta refize respekte dwa yon moun pou l vote akoz ras li

**19yèm Amandman** - yon amandman yo te ajoute nan Konstitisyon Etazini an ki te bay fanm yo dwa pou yo vote

**24yèm Amandman** - yon amandman yo te ajoute nan Konstitisyon Etazini an ki te rann taks elektoral yo ilegal kòm yon egzijans pou vote

**26yèm Amandman** - yon amandman yo te ajoute nan Konstitisyon Etazini an ki te bese laj minimòm pou vote a vin 18 lane

**taks elektoral** - yon frè yon moun dwe peye pou l ka vote ratifikasyon - pwosesis pou yo apwouve yon bagay fòmèlman

**sifraj** - dwa pou vote

**ki pa konstitisyonèl** - ki pa annakò ak Konstitisyon Etazini an